กลุ่มขอข้อมูลเพิ่มเติมเราไม่ทิ้งกัน ยังขาดอีก 4 แสนคน อย่าพลาดโอกาสรับเงิน
กระทรวงการคลัง เผย กลุ่มขอข้อมูลเพิ่มเติม เราไม่ทิ้งกัน ยังไม่มาให้ข้อมูลเพิ่มอีก 4 แสนคน ย้ำอย่าพลาดโอกาสรับสิทธิ์ เงินเยียวยา 5000 บาทจากกรณีรัฐบาลเปิดมาตรการเยียวยาลูกจ้างชั่วคราว อาชีพอิสระ นอกระบบประกันสังคม ที่ได้รับผลกระทบจากเชื้อไวรัส โควิด-19 จะได้รับเงินสนับสนุนรายละ 5000 บาทต่อเดือน โดยต้องลงทะเบียนผ่านเว็บไซต์ www.เราไม่ทิ้งกัน.com เท่านั้น ซึ่งล่าสุดได้ปิดการลงทะเบียนขอรับสิทธิ์ไปแล้ว แต่ยังเปิดเว็บให้ตรวจสอบสถานะ ยกเลิกการลงทะเบียน เปลี่ยนแปลงข้อมูลการรับเงิน และยื่นข้อมูลเพิ่มเติมได้ล่าสุด นายลวรณ แสงสนิท ผู้อำนวยการสำนักงานเศรษฐกิจการคลัง และโฆษกกระทรวงการคลัง เผยความคืบหน้ามาตราการเงินเยียวยา 5000 บาท โดยระบุว่ามีผู้ผ่านเกณฑ์แล้ว 14.0 ล้านคน คาดว่าจะสามารถจ่ายเงินเยียวยาให้ได้ทั้งหมดภายในสัปดาห์นี้ขณะที่กระทรวงการคลัง คาดว่าภายในวันที่ 17 พ.ค. 2563 จะสามารถบริหารจัดการข้อมูลผู้ลงทะเบียนทั้งหมดให้แล้วเสร็จได้ในระดับ 98-99% โดยอาจมีกลุ่มที่ตกค้างบ้าง เช่น กลุ่มที่ขอข้อมูลเพิ่มเติมแต่ยังไม่ได้เข้ามาให้ข้อมูลตามข้อ 4. และกลุ่มผู้ขอทบทวนสิทธิ์ที่ผู้พิทักษ์สิทธิ์ลงพื้นที่แล้วแต่ไม่พบตัว เนื่องจากปัจจุบันไม่ได้อยู่ตามที่อยู่ที่ได้แจ้งไว้ตอนขอทบทวนสิทธิ์ กรณีนี้จะส่งต่อข้อมูลให้ผู้พิทักษ์สิทธิ์ในจังหวัดที่ท่านอยู่ในขณะนี้รับไปเป็นผู้ดูแลต่อไป ซึ่งจะใช้เวลาในการดำเนินการเพิ่มขึ้นบ้างอย่างไรก็ตาม กลุ่มขอข้อมูลเพิ่มเติม มีผู้มาให้ข้อมูลเพิ่มเติมแล้ว 6.1 ล้านคน ยังขาดอีก 4 แสนคน ขอย้ำว่าโปรดมาให้ข้อมูลเพิ่มเติม เพื่อประโยชน์ในการรับสิทธิ์ เงินมาตรการเยียวยา 5000 บาท อย่างรวดเร็ว.
กระทรวงการคลัง เผย กลุ่มขอข้อมูลเพิ่มเติม เราไม่ทิ้งกัน ยังไม่มาให้ข้อมูลเพิ่มอีก 4 แสนคน ย้ำอย่าพลาดโอกาสรับสิทธิ์ เงินเยียวยา 5000 บาท
เราไม่ทิ้งกัน,ลงทะเบียนเราไม่ทิ้งกัน,www.เราไม่ทิ้งกัน.com,เงินเยียวยา 5000 บาท,กลุ่มขอข้อมูลเพิ่มเติมเราไม่ทิ้งกัน,ตรวจสอบสถานะเราไม่ทิ้งกัน